《寿吴翊之先生九十》
清代·胡本绅

古人重忧勤，忧勤皆寿考。今人贪欢娱，欢娱多折夭。

延陵有封贪，齿德为国宝。年逾洛水英，貌比商山皓。

诗书课子孙，田园足蔬稻。福寿有如斯，梓桑都压倒。

谁知驹犊年，驰驱无暮蚤。迨乎烟尘生，栩棘集羽鸨。

施舍及存亡，诚求还赤保。抱此饥溺心，乡闾忘旱涝。

天道每好还，报施争迟早。燕山窦禹钧，阴德回苍昊。

磨鍊出精神，胜食安期枣。从古晚晴佳，夕阳无限好。

作者简介：字致尧，原名仁恺，诸生，邑志传行谊。